BIG NEWS: ಸ್ಯಾಂಡಲ್ ವುಡ್ ಗೆ ಅಂಡರ್ ವರ್ಲ್ಡ್ ಡ್ರಗ್ಸ್ ಲಿಂಕ್.? ಬೆಂಗಳೂರು: ಸ್ಯಾಂಡಲ್ ವುಡ್ ಡ್ರಗ್ಸ್ ಮಾಫಿಯಾ ನಂಟು ಪ್ರಕರಣ ಕ್ಷಣ ಕ್ಷಣಕ್ಕೂ ತಿರುವು ಪಡೆದುಕೊಳ್ಳುತ್ತಿದ್ದು, ಇದೀಗ ಸ್ಯಾಂಡಲ್ ವುಡ್ ಡ್ರಗ್ಸ್ ದಂಧೆಗೆ ಅಂಡರ್ ವರ್ಲ್ಡ್ ನಂಟು ಇರುವ ಬಗ್ಗೆ ಮಾಹಿತಿ ಬಹಿರಂಗವಾಗಿದೆ. ಭೂಗತ ಪಾತಕಿಯ ಆಪ್ತನೊಬ್ಬ ಮುಂಬೈ ಹಾಗೂ ಚೆನ್ನೈನಿಂದ ಸ್ಯಾಂಡಲ್ ವುಡ್ ಗೆ ಡ್ರಗ್ಸ್ ಪೂರೈಕೆ ಮಾಡುತ್ತಿದ್ದ ಎನ್ನಲಾಗಿದೆ. ಕಳೆದ 15 ವರ್ಷಗಳಿಂದ ಈತ ಸ್ಯಾಂಡಲ್ ವುಡ್ ನಟನಟಿಯರು, ರಾಜಕಾರಣಿ, ಉದ್ಯಮಿಗಳ ಮಕ್ಕಳು ಹಾಗೂ ಬೆಂಗಳೂರಿನ ಪ್ರತಿಷ್ಠಿತ ಕಾಲೇಜು ಯುವಕಯುವತಿಯರಿಗೂ ಡ್ರಗ್ಸ್ ಪೂರೈಸುತ್ತಿದ್ದ. ಡ್ರಗ್ಸ್ ಕಿಂಗ್ ಪಿನ್ ಆಗಿರುವ ಭೂಗತ ಪಾತಕಿಯ ಆಪ್ತನಾಗಿರುವ ಈತ ನೈಜಿರಿಯಾ ಡ್ರಗ್ಸ್ ಪೆಡ್ಲರ್ ಗಳಿಂದ ಡ್ರಗ್ಸ್ ಪಡೆದು ಏಜೆನ್ಸಿಗಳ ರೀತಿಯಲ್ಲಿ ವ್ಯವಹಾರ ನಡೆಸಿ ಪೂರೈಕೆ ಮಾಡುತ್ತಿದ್ದ ಎನ್ನಲಾಗಿದೆ. ಇದೀಗ ಭೂಗತ ಪಾತಕಿಯ ಆಪ್ತನ ಪತ್ತೆಗಾಗಿ ಇದೀಗ ಸಿಸಿಬಿ ಪೊಲೀಸರು ಪ್ರತ್ಯೇಕ ತಂಡ ರಚಿಸಿದ್ದಾರೆ.